OpenLLM-France/wikimedia huggingface dataset:
# Arbre de Stern-Brocot

En la teoria dels nombres, l'arbre de Stern-Brocot és una estructura que permet d'enumerar tots els nombres racionals no negatius, així com un punt que representa l'infinit, representat formalment per 1/0. Fou descoberta de forma independent per Moritz Abraham Stern (1858) i Achille Brocot (1860).
Aquest arbre es pot crear mitjançant un procés iteratiu, que es pot descriure de forma senzilla com a llista. Començant amb la llista {0/1, 1/0}, que representa el zero i l'infinit, s'insereix entre cada dues fraccions la fracció mediant. Els primers passos d'aquest procés són:
* {0/1, 1/0}
* {0/1, 1/1, 1/0}
* {0/1, 1/2, 1/1, 2/1, 1/0}
* {0/1, 1/3, 1/2, 2/3, 1/1, 3/2, 2/1, 3/1, 1/0}
Aquest procés es pot representar mitjançant un arbre en què cada nivell correspon als nombres que s'afegeixen en cada iteració.
Tot nombre racional no negatiu apareix en aquest arbre exactament una vegada, en la seva forma irreductible, amb numerador i denominador primers entre si.
L'arbre és estretament lligat al concepte de fracció contínua simple en forma canònica. El valor de qualsevol fracció contínua simple en forma canònica [a$_0$;a$_1$,a₂,...,a$_n$] s'obté començant al node 1/1 i triant el camí dret a$_0$ vegades, després el camí esquerre a$_1$ vegades, i així successivament, triant el camí dret o esquerre, segons que n sigui parell o imparell a$_n$ – 1 vegades. Per exemple, 2/5 = [0;2,2] es troba prenent el camí esquerre dues vegades i el camí dret una vegada.
L'arbre també està relacionat amb la successió de Farey. Suposem que es comença amb els punts extrems 0/1 i 1/1 en lloc de 0/1 i 1/0. En aquest cas, l'arbre contindrà tots els nombres racionals entre 0 i 1, inclusivament. Això no obstant, un recorregut en inordre d'aquest arbre fins a una profunditat $n$ no dona com a resultat la successió de Farey ${\mathfrak {F}}_{n}$. Això és degut al fet que per a $n>1$, la mediant de dos elements adjacents de ${\mathfrak {F}}_{n-1}$ s'insereix entre elles en ${\mathfrak {F}}_{n}$ només si el denominador de la nova fracció seria igual a $n$. En particular, la part de l'arbre de Stern-Brocot que comença amb 0/1 i 1/1 i arriba fins al nivell n, inclusivament, té $1+2^{n}$ elements, mentre que la ${\mathfrak {F}}_{n}$ que inclou 0/1 i 1/1 conté només $1+\sum _{k=1}^{n}\phi (k)$ elements.

## Fraccions egipcianes i l'arbre de Stern-Brocot

Substituint cada fracció a/b de l'arbre per la fracció 1/ab, apareixen exemples d'aplicació de la fórmula de Fibonacci per a expansió de fraccions unitàries en fraccions egipcianes
    ${\frac {1}{a}}={\frac {1}{(a+1)}}+{\frac {1}{a(a+1)}}\,$
A partir de les fraccions 1/2, 1/3 i 2/3, per exemple, s'obté
       ${\frac {1}{2}}={\frac {1}{3}}+{\frac {1}{6}}$
Amb 1/3, 1/4 i 3/4,
       ${\frac {1}{3}}={\frac {1}{4}}+{\frac {1}{12}}$
Finalment, de 2/3, 2/5 i 3/5,
       ${\frac {1}{6}}={\frac {1}{10}}+{\frac {1}{15}}$

## Enllaços externs

* MathWorld: Stern-Brocot tree
* PlanetMath: Stern-Brocot tree Arxivat 2008-06-20 a Wayback Machine.
* Stern-Brocot tree a cut-the-knot
# Armistici de Moscou

Finlàndia i la Unió Soviètica van signar l'Armistici de Moscou el 19 de setembre de 1944, finalitzant així la Guerra de Continuació. L'Armistici de Moscou no s'ha de confondre amb el Tractat de Pau de Moscou de 1940, que posà punt final a la Guerra d'Hivern entre ambdós estats.
El tractat de pau definitiu entre Finlàndia i la Unió Soviètica se signà a París el 1947.

## Condicions per a la pau

Les condicions per a la pau eren similars a les ja acordades al Tractat de Pau de Moscou de 1940: Finlàndia quedava obligada a cedir parts de Carèlia i Salla, així com certes illes del Golf de Finlàndia. El nou armistici també atorgava tot Petsamo a la Unió Soviètica, i Finlàndia cedia Porkkala a la Unió Soviètica per un període de 15 anys (tot i que, al final, va retornar a Finlàndia el 1956).
Altres condicions incloïen el pagament per part de Finlàndia de $300.000.000 a la Unió Soviètica com a reparacions de guerra. A més, Finlàndia acceptava legalitzar els partits comunistes i prohibir aquelles organitzacions que els soviètics consideressin com a feixistes. A l'armistici, s'obligava a Finlàndia a expulsar els alemanys del seu territori, començant una campanya militar a Lapònia.

## Referències

* ↑ «Finto: Allfo: mellanfreden i Moskva (1944)» (en suec). finto.fi. [Consulta: 2 abril 2021].
* ↑ Fania Domb, Yoram Dinstein. The Progression of International Law (en anglès). Martinus Nijhoff Publishers, 2011, p. 634. ISBN 9789004219113.
# Assemblatge de seqüències

En bioinformàtica, l'assemblatge de seqüències es refereix a alinear i fusionar fragments curts d'una seqüència d'ADN per tal de reconstruir la seqüència original més llarga. Aquest procés és necessari donat que la tecnologia actual de seqüenciació d'ADN no pot llegir genomes sencers, sinó que llegeix peces petites d'entre 20 i 30000 bases, depenent de la tecnologia. Típicament els fragments curts, anomenats lectures (de l'anglès "reads"), provenen d'un procés de seqüenciació massiva o de l'obtenció de fragments més curts mitjançant la tecnologia EST (de l'anglés Expressed Sequence Tags).
El problema de l'assemblatge de seqüències pot ser comparat a agafar moltes còpies d'un llibre, passar cadascuna d'aquestes a través d'una trituradora i intentar reconstruir el llibre original a partir de les paraules resultants. A més de la dificultat òbvia d'aquesta tasca, hi ha alguns assumptes pràctics extres: l'original pot tenir molts paràgrafs repetits, i determinats fragments poden ser modificats durant el triturat i contenir, per tant, errors. A més, en el procés de triturat també poden afegir-se fragments d'un altre llibre donant lloc a un contingut completament irreconeixible.
# Associació de Futbol d'Israel

L'Associació de Futbol d'Israel (hebreu: ההתאחדות לכדורגל בישראל) (transliterat: HaHitakhdut leKaduregel beYisrael), també coneguda com l'AFI, és la federació de futbol d'Israel. S'encarrega d'organitzar la Lliga, la Copa i la selecció nacional. Té la seva base a Ramat Gan, i va ser fundada com a Associació de Futbol de Palestina, sota el mandat britànic el 1928.

## Història

L'Associació de Futbol d'Israel va ser fundada en l'agost de 1928 i fou acceptada per la FIFA el 6 de juny de 1929 com l'Associació de Futbol de Palestina. La primera competició de lliga de Palestina va tenir lloc el 1932.
El 1956 l'Associació de Futbol d'Israel va ser admesa a l'AFC, però el 1974 en va ser expulsada per les pressions polítiques dels països musulmans i àrabs, que van rebutjar jugar contra Israel.
Durant 20 anys, l'AFI no va estar afiliada a cap confederació, i només jugaven els campionats de la FIFA i, provisionalment, tant als de l'OFC com als de la UEFA, fins que aquesta confederació la va admetre el 1994 com un membre més.
D'aleshores ençà, els clubs israelians han participat en les competicions de la UEFA i la selecció nacional disputa la classificació a l'Eurocopa i al Mundial com a part d'Europa.

## Equips

Els equips que formen part de l'AFI són els següents:
| Beitar Jerusalem Beitar Nes Tubruk Beitar Tel Aviv Ramla Bnei Sakhnin Bnei Yehuda Tel Aviv Football Club Ashdod Hapoel Afula Hapoel Beer Sheva Hapoel Jerusalem FC Hapoel Kiryat Shmona Hapoel Petah Tikva | Hapoel Rishon Lezion Hapoel Akko Hapoel Bney Lod Rakevet Hapoel Katamon Jerusalem Hapoel Natzrat Illit Hapoel Raanana Hapoel Tel Aviv Hapoel Ashkelon Hapoel Haifa Hapoel Kfar Saba Hapoel Nir Ramat Hasharon | Hapoel Ramat Gan Ironi Nesher Maccabi Shaaraim Maccabi Herzliya Maccabi Tel Aviv Maccabi Ahi Nazareth Maccabi Petah Tikva Maccabi Haifa Maccabi Netanya |

## Referències

* ↑ «www.eng.football.org.il/». Arxivat de l'original el 2017-07-18. [Consulta: 11 juliol 2017].

## Enllaços externs

* www.football.org.il (hebreu)
# Associação Cultural Esporte Clube Baraúnas

L'Associação Cultural Esporte Clube Baraúnas és un club de futbol brasiler de la ciutat de Mossoró a l'estat de Rio Grande do Norte.

## Història

El 1924, el Baraúnas era un bloc de carnaval (en portuguès bloco carnavalesco). Alguns membres d'aquest bloc, el 14 de gener de 1960, van fundar l'Esporte Clube Baraúnas. El 1966 adoptà el nom Associação Cultural Esporte Clube Baraúnas.
A nivell nacional ha participat en el Campeonato Brasileiro Série B l'any 1989, al Campeonato Brasileiro Série C l'any 1998 i a la Copa do Brasil de l'any 2005 (on guanyà l'América Mineiro, el Vitória, i el Vasco da Gama, però caigué davant el Cruzeiro. L'any 2006 es proclamà campió del campionat estatal.

## Palmarès

* Campionat potiguar:
** 2006
* Copa Rio Grande do Norte:
** 2004, 2007
* Campionat Mossoroense:
** 1961, 1962, 1963, 1967, 1977
* Copa Oeste:
** 2000

## Estadi

Baraúnas juga a l'estadi Nogueirão, amb capacitat per a 25.000 espectadors.

## Referències

* ↑ Enciclopédia do Futebol Brasileiro, Volume 1 - Lance, Rio de Janeiro: Aretê Editorial S/A, 2001.
* 1 2 «Baraúnas a Arquivo de Clubes». Arxivat de l'original el 2009-05-29. [Consulta: 3 setembre 2014].
* 1 2 «Història a una web de seguidors». Arxivat de l'original el 2009-10-25. [Consulta: 25 octubre 2009].
* ↑ 1989 Campeonato Brasileiro Série B a RSSSF
* ↑ 1998 Campeonato Brasileiro Série C a RSSSF
* ↑ 2005 Copa do Brasil a RSSSF
* ↑ «Rio Grande do Norte State League - List of Champions». RSSSF, 13-04-2014. [Consulta: 1r juliol 2014].
* ↑ Nogueirão stadium a Templos do Futebol

## Enllaços externs

* (portuguès) Web oficial
* (portuguès) Web de seguidors
# Associação Portuguesa de Desportos

L'Associação Portuguesa de Desportos és un club de futbol brasiler de la ciutat de São Paulo a l'estat de São Paulo. També té secció d'hoquei patins.

## Història

El 14 d'agost de 1920, cinc clubs paulistes que representaven la comunitat portuguesa de la ciutat (Lusíadas Futebol Club, Portugal Marinhense, Associação Cinco d'Outubro, Associação Atlética Marquês de Pombal i Esporte Club Lusitano) es reuniren a una sala de la Câmara Portuguesa de Comércio per unir-se, fundant l'Associação Portuguesa de Esportes, i escollint els colors de la bandera de Portugal: el verd i el vermell.
El 1940, el club canvià el seu nom per l'actual Associação Portuguesa de Desportos.
El 1956, la Portuguesa comprà l'estadi Canindé al São Paulo.

## Palmarès

* 3 Campionat paulista: 1935, 1936, 1973
* 2 Torneig Rio-São Paulo: 1952, 1955

## Entrenadors destacats

* Aymoré Moreira
* Candinho
* Conrado Ross
* Otto Glória

## Jugadors destacats

| Alex Alves Batatais Brandão Brandãozinho Clemer Dener | Djalma Santos Edu Marangon Eneas Félix Ipojucan Ivair | Julinho Leandro Amaral Luís Pereira Nena Nininho Pinga | Rodolfo Rodríguez Rodrigo Fabri Servílio Zé Maria Rodrigues Zé Maria Ferreira |

## Evolució de l'uniforme

| 1920 | 1923 | - | actual |

## Enllaços externs

* Web oficial del club
* Web no oficial
# Astor australià

L'astor australià (Tachyspiza fasciata; syn: Accipiter fasciatus) és un ocell rapinyaire de la família dels accipítrids (Accipitridae). Habita zones de bosc, matoll, sabana, praderies, terres de conreu i ciutats d'Indonèsia oriental, Nova Guinea, Austràlia i algunes illes del Pacífic, a l'illa Christmas, Illes Petites de la Sonda, Buru, est de Nova Guinea, Illes Salomó, Noves Hèbrides, Illes Loyauté, Nova Caledònia, Austràlia i Tasmània. El seu estat de conservació es considera de risc mínim.

## Taxonomia

Tradicionalment l'astor australià estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Tachyspiza, que fou recuperat per a tal fí.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat dins del gènere Accipiter.

## Referències

* ↑ «Astor australià». Cercaterm. TERMCAT, Centre de Terminologia. Rev. 11 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 278. ISBN 978-84-16728-37-4.
* ↑ BirdLife International. «Brown Goshawk. Accipiter fasciatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 7 novembre 2022].
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Astor de Cuba

L'astor de Cuba (Astur gundlachi; syn: Accipiter gundlachi) és una espècie d'ocell de la família dels accipítrids (Accipitridae). Habita boscos i manglars de Cuba. El seu estat de conservació es considera en perill d'extinció.

## Taxonomia

Tradicionalment l'astor de Cuba estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Astur, que fou recuperat per a tal fí.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat dins del gènere Accipiter.

## Referències

* ↑ «Astor de Cuba». Cercaterm. TERMCAT, Centre de Terminologia. Rev. 26 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 280. ISBN 978-84-16728-37-4.
* ↑ BirdLife International. «Gundlach's Hawk. Accipiter gundlachi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Astor de Xile

L'astor de Xile (Astur chilensis; syn: Accipiter bicolor chilensis) és una espècie d'ocell de la família dels accipítrids (Accipitridae) que habita en Amèrica del Sud, a la llarga de Xile i la zona limítrofa de l'Argentina.
És sovint considerat una subespècie d'Accipiter bicolor

## Taxonomia

Segons la llista mundial d'ocells del Congrés Ornitològic Internacional (versió 12.2, juliol 2022) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie de l'astor bicolor.
Tradicionalment l'astor de Xile estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Astur, que fou recuperat per a tal fí.

## Referències

* ↑ «Astor de Xile». Cercaterm. TERMCAT, Centre de Terminologia. Rev. 26 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 280. ISBN 978-84-16728-37-4.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Astor de les Fij

L'astor de les Fiji (Tachyspiza rufitorques; syn: Accipiter rufitorques) és una espècie d'ocell de la família dels accipítrids (Accipitridae). Habita els boscos de les illes Fiji. El seu estat de conservació es considera de risc mínim.

## Taxonomia

Tradicionalment l'astor de les Fiji estava classificat dins el gènere Accipiter. Tanmateix, estudis filogenètics moleculars van trobar que aquest gènere era polifilètic i es va proposar reordenar les seves espècies en 5 gèneres monofilètics. En base a aquests estudis, el Congrés Ornitològic Internacional, en la seva llista mundial d'ocells (versió 14.2, 2024) transferí aquesta espècie al gènere Tachyspiza, que fou recuperat per a tal fí.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat dins del gènere Accipiter.

## Referències

* ↑ «Astor de les Fij». Cercaterm. TERMCAT, Centre de Terminologia. Rev. 11 desembre 2022 (català)
* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 278. ISBN 978-84-16728-37-4.
* ↑ BirdLife International. «Fiji Goshawk. Accipiter rufitorques» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Mindell, D; Fuchs, J; Johnson, J. Phylogeny, taxonomy, and geographic diversity of diurnal raptors: Falconiformes, Accipitriformes, and Cathartiformes (en anglès). Birds of Prey: Biology and conservation in the XXI century. Cham, Suïssa: Sarasola, J.H.; Grange, J.M.; Negro, J.J. (eds.), 2018, p. 3–32. ISBN 978-3-319-73744-7.
* ↑ Catanach, Therese A; Halley, Matthew R; Pirro, Stacy «Enigmas no longer: using ultraconserved elements to place several unusual hawk taxa and address the non-monophyly of the genus Accipiter (Accipitriformes: Accipitridae)» (en anglès). Biological Journal of the Linnean Society, 22-03-2024. DOI: 10.1093/biolinnean/blae028. ISSN: 0024-4066.
# Ateneu de Sant Andreu

L'Ateneu de Sant Andreu, originalment l'Ateneu Obrer de Sant Andreu, és una entitat cultural dedicada a apropar l'art i la cultura al barri de Sant Andreu de Palomar de Barcelona.

## Història

Va ser fundat el primer de maig de 1885 per suplir les deficiències educatives de la classe treballadora de Sant Andreu de Palomar. Fou legalitzat un cop es va acollir a la Llei d'Associacions de juny de 1887 i es va inscriure al Registre oficial d'associacions el 7 de maig de 1902.
La seva tasca original no es limità a la instrucció de nens i adults, i per això organitzava conferències, audicions musicals, representacions de teatre, jocs florals, competicions esportives o cooperativisme de consum.
Inicialment, s'establí al número 263 del carrer Gran de Sant Andreu on es feien classes nocturnes. L'any 1888 es traslladà a can Gordi, al carrer Pons i Gallarza número 10, per fer-hi classes diürnes a nens i nenes. El 1911 s'establí a la Torre Parellada, al número 71 del carrer Abat Odó on el 1934 es construeix l'edifici que actualment encara ocupa.
Desenvolupà la seva tasca des del 1885 fins al final de la guerra, a principis de 1939, ja que fou confiscada i no pogué reprendre l'activitat fins a finals d'any quan s'acollí a la disposició segons la qual les entitats apolítiques recreatives i culturals podien tornar a funcionar. La condició, però, fou que inclogués classes de religió catòlica que serien supervisades pel rector de la parròquia veïna de Sant Pacià. Tanmateix, una falsa denúncia presentada a les autoritats franquistes impedí que reobrís i els locals foren utilitzats en diferents actes de la Falange. Finalment, a finals de la dècada dels seixanta l'Ajuntament de Barcelona hi acomodà el centre de formació professional Juan de la Cierva i després l'Institut de batxillerat Sant Andreu.
Durant els anys vuitanta es constituí l'associació cultural Ateneu Obrer de Sant Andreu de Palomar que reclamà el retorn de les instal·lacions i, després de moltes gestions, l'any 1988 recuperà l'edifici per a l'ús exclusiu de l'entitat.

## Activitat

Actualment, l'Ateneu de Sant Andreu està dedicat a l'art, la cultura i l'esbarjo i té una àmplia oferta d'activitats i cursos de teatre, dansa, arts aplicades, millora del cos i la ment i moltes altres activitats.

## Referències

* ↑ Martín Pascual, Manel «L'Ateneu Obrer de Sant Andreu de Palomar. Aproximació històrica des de la publicació mensual Rayo de luz (1905-1911)». Finestrelles, 15, 2010, pàg. 59-71.
* ↑ «Ateneu de Sant Andreu - Art, Cultura i Esbarjo». [Consulta: 4 febrer 2023].